ઉલ્લેખનીય છે કે અગાઉ ગુજરાત હાઈકોર્ટે શાળા ફી નિયમન કાયદા પર ચુકાદો આપ્યો હતો જેમાં વાલીઓ નો વિજય થયો હતો. ગુજરાત હાઈકોર્ટે જણાવ્યું હતું કે ફી અધિનિયમન સમિતિ બંધારણીય છે અને તેમાં બંધારણીય કાયદાનું કોઈ હનન થતું નથી. ખાનગી શાળાઓની વધતી જતી ફી ને કાબુમાં રાખવા અને વાલીઓને રાહત આપવા માટે રાજ્ય સરકારે ફી નિયમન અંગે કાયદો બનાવ્યો હતો. વિવિધ શાળા સંચાલકોએ આ કાયદાની સામે ગુજરાત હાઇકોર્ટમાં અરજી કરી હતી, જેને હાઈકોર્ટે ફગાવી દીધી હતી.